stanford-oval/wikipedia huggingface dataset:
Aikajana Euroopan unionin historiasta
1990-luku > 1994

Itävalta hyväksyy kansanäänestyksessä EY- jäsenyyden
Ruotsi hyväksyy kansanäänestyksessä EY- jäsenyyden
Suomi hyväksyy kansanäänestyksessä EY- jäsenyyden
Norja hylkää EY- jäsenyyden kansanäänestyksessä
Unkari hakee Euroopan yhteisön jäsenyyttä
Puola hakee Euroopan yhteisön jäsenyyttä
1990-luku > 1995

Itävalta liittyy Euroopan unioniin
Ruotsi liittyy Euroopan unioniin
Suomi liittyy Euroopan unioniin
Slovakia hakee Euroopan unionin jäsenyyttä
Romania hakee Euroopan unionin jäsenyyttä
Liettua hakee Euroopan unionin jäsenyyttä
Latvia hakee Euroopan unionin jäsenyyttä
Viro hakee Euroopan unionin jäsenyyttä
Bulgaria hakee Euroopan unionin jäsenyyttä
Schengen-alue perustetaan.Ensimmäiset sopimusvaltiot Alankomaat, Belgia, Luxemburg, Ranska,Saksa, Espanja ja Portugali poistavat rajamuodollisuudet maiden välisiltä sisärajoilta
Itävalta allekirjoittaa Schengenin sopimuksen
1990-luku > 1996

Tšekki hakee Euroopan unionin jäsenyyttä
Slovenia hakee Euroopan unionin jäsenyyttä
Malta jäädyttää jäsenhakemuksensa
Tanska allekirjoittaa Schengenin sopimuksen
Norja allekirjoittaa Schengenin sopimuksen
Islanti allekirjoittaa Schengenin sopimuksen
Ruotsi allekirjoittaa Schengenin sopimuksen
Suomi allekirjoittaa Schengenin sopimuksen
1990-luku > 1997

Amsterdamin sopimus allekirjoitetaan
1990-luku > 1998

Malta jatkaa jäsenhakemuksensa neuvotteluita
Euroopan keskuspankki perustetaan
1990-luku > 1999

Euro otetaan käyttöön tilivaluuttana 11 euromaassa
2000-luku > 2001

Nizzan sopimus allekirjoitetaan
Kreikka ottaa euron käyttöön tilivaluuttana
2000-luku > 2002

Euro otetaan käyttöön käteisvaluuttana 12 euromaassa
2000-luku > 2003

Kroatia hakee Euroopan unionin jäsenyyttä
2000-luku > 2004

Slovakia liittyy Euroopan unioniin kansanäänestyksen myötä
Kypros liittyy Euroopan unioniin kansanäänestyksen myötä
Unkari liittyy Euroopan unioniin kansanäänestyksen myötä
Tšekki liittyy Euroopan unioniin kansanäänestyksen myötä
Slovenia liittyy Euroopan unioniin kansanäänestyksen myötä
Puola liittyy Euroopan unioniin kansanäänestyksen myötä
Malta liittyy Euroopan unioniin kansanäänestyksen myötä
Liettua liittyy Euroopan unioniin kansanäänestyksen myötä
Latvia liittyy Euroopan unioniin kansanäänestyksen myötä
Viro liittyy Euroopan unioniin kansanäänestyksen myötä
Pohjois-Makedonia hakee Euroopan unionin jäsenyyttä
2000-luku > 2005

Kroatia EU-jäsenyysneuvottelut alkavat.
Turkki EU-jäsenyysneuvottelut alkavat.
2000-luku > 2007

Romania liittyvät Euroopan unioniin kansanäänestyksen myötä
Bulgaria liittyvät Euroopan unioniin kansanäänestyksen myötä
Lissabonin sopimus allekirjoitetaan
Latvia allekirjoittaa Schengenin sopimuksen
Sveitsi allekirjoittaa Schengenin sopimuksen
Liettua allekirjoittaa Schengenin sopimuksen
Malta allekirjoittaa Schengenin sopimuksen
Puola allekirjoittaa Schengenin sopimuksen
Slovakia allekirjoittaa Schengenin sopimuksen
Slovenia allekirjoittaa Schengenin sopimuksen
Tšekki allekirjoittaa Schengenin sopimuksen
Unkari allekirjoittaa Schengenin sopimuksen
Viro allekirjoittaa Schengenin sopimuksen
Slovenia ottaa käyttöön euroon
2000-luku > 2008

Montenegro hakee Euroopan unionin jäsenyyttä. Neuvottelut jäsenyydestä alkavat
Sveitsi allekirjoittaa Schengenin sopimuksen
Liechtenstein allekirjoittaa Schengenin sopimuksen
Malta ottaa euron käyttöön
Kypros ottaa euron käyttöön
2000-luku > 2009

Serbia hakee Euroopan unionin jäsenyyttä. Neuvottelut jäsenyydestä alkavat
Islanti hakee Euroopan unionin jäsenyyttä. Neuvottelut jäsenyydestä alkavat
Slovakia ottaa käytön euron
2010-luku > 2011

Viro ottaa käyttöön euron
2010-luku > 2013

Kroatia liittyy Euroopan unioniin kansanäänestyksen myötä
2010-luku > 2014

Latvia ottaa käyttöön euron
Islanti peruu jäsenhakemuksensa Euroopan unionin jäsenyydelle. Neuvottelut jäsenyydestä keskeytyvät
2010-luku > 2015

Liettua ottaa käyttöön euron
2010-luku > 2016

Iso-Britannia päättää kansanäänestyksen perusteella erota EU:sta.
Bosnia ja Hertsegovina  hakee Euroopan unionin jäsenyyttä.
2010-luku > 2019

Turkki EU-jäsenyysneuvottelut on keskeytetty.
2020-luku > 2020

Iso-Britannia erosi EU:sta ensimmäisenä eronneena valtiona.
2020-luku > 2022

Georgia  hakee Euroopan unionin jäsenyyttä.
Moldova  hakee Euroopan unionin jäsenyyttä.
Ukraina  hakee Euroopan unionin jäsenyyttä.
2020-luku > 2023

Kroatia ottaa käyttöön euron.
2020-luku > 2024

Moldova EU-jäsenyysneuvottelut alkavat.
Ukraina EU-jäsenyysneuvottelut alkavat.
Coyote Hills

Coyote Hills on vuorijono Alamedan piirikunnassa Kaliforniassa. Coyote Hills Regional Park sijaitsee vuoristossa ja on nimetty vuorijonon mukaan. Vuorijonon korkein kohta on 68 metriä.
Birds of Steel

| Birds of Steel |
| --- | --- |

Kehittäjä:  Gaijin Entertainment
Julkaisija:  Konami
Julkaistu:  NA 13. maaliskuuta 2012
Lajityyppi:  simulaatio
Pelimuoto:  yksinpeli, moninpeli
Ikäluokitus:  ESRB: T PEGI: 16
Alusta:  PlayStation 3, Xbox 360
Jakelumuoto:  Blu-ray-levy ja DVD-R DL
Lisää peliartikkeleitaVideopelien teemasivulla
Infobox OK : 
Birds of Steel on Gaijin Entertainmentin kehittämä ja Konamin julkaisema taistelusimulaatiopeli, joka sijoittuu toiseen maailmansotaan. Peli julkaistiin PlayStation 3:lle ja Xbox 360:lle 13. maaliskuuta 2012.
Peli sisältää yli sata oikeata taisteluhävittäjää ja satojen valinnanvaraisten tehtävien ohella kaksikymmentä historiallista taistelua. Peliä on mahdollista pelata yksinpelin lisäksi internetin välityksellä myös moninpelinä, jossa on mahdollista joko pelata muiden pelaajien puolella tai heitä vastaan. Pelatessasi saat leijonanpäitä (lion heads), joilla voit ostaa uusia koneita moninpeliä varten tai korjata jo omistamiasi, mutta vaurioituneita koneita.
Yksinpeli

Birds of Steelin yksinpelimuoto koostuu historiallisista ilmataisteluista, keksityistä tehtävistä ja dynaamisista taisteluista.
Yksinpeli > Historialliset taistelut

Historialliset taistelut on jaettu kahteen osaan sen mukaan, suoritetaanko ne Japanin vai Yhdysvaltain puolella. Taistelut täytyy suorittaa järjestyksessä, ja seuraava taistelu avautuu vasta voitettuasi edellisen. Useimmiten historiallisissa taisteluissa on tavoitteena suojata omia pommittajia, ampua vihollisen pommittajia alas tai tuhota vastustajan lentotukialuksia torpedoilla ja pommeilla.
Yksinpeli > Keksityt tehtävät

Pelissä on useita kymmeniä keksittyjä tehtäviä, joita on myös mahdollista pelata netin välityksellä muiden ihmispelaajien puolella. Nämä tehtävät ovat hyvinkin poikkeavia historiallisista taisteluista, sillä niissä tehtävänä voi olla takaa-ajajien eksyttäminen keskellä vuoristoa, siltojen alittaminen keskellä Saksaa tai jokin muu näistä mielikuvituksellisista tehtävistä.
Yksinpeli > Dynaamiset taistelut

Dynaamisen taistelun ideana on valloittaa kaikki vihollisen hallitsemat sektorit kartalla, jonka saa valita ennen taistelun aloittamista. Vihollinen menettää sinulle yhden sektoreistaan aina sinun suorittaessasi yhden tehtävän, mutta vastaavasti saa yhden hallussasi olevan sektorin mikäli häviät.
Moninpeli

Moninpelissä voit pelata Playstation Networkin välityksellä enintään kuudentoista pelaajan kanssa samaan aikaan.
Moninpeli > Moninpelin kulku

Moninpelin alussa voit valita olevasi joko liittoutuneiden tai akselivaltojen puolella. Kun kaikki pelaajat ovat valmiina aloittamaan taistelun, voit valita yhden lentokoneistasi. Pelin alussa sinulla on vain yksi lentokone jokaisesta valtiosta (Yhdysvallat, Iso-Britannia, Neuvostoliitto ja Japani). Nämä koneet eivät ole kummoisia, joten voit ostaa parempia lentokoneita ansaitsemillasi leijonanpäillä. Mikäli sinut ammutaan alas tai koneesi rikkoutuu jollakin muulla tavalla, voit korjata sen leijonanpäitä vastaan. Poikkeuksena ovat tason yksi koneet, joiden korjaaminen ei maksa sinulle mitään.
Moninpelissä käytettävän kartan keskellä on alue A, jota kumpikin joukkue yrittää saada hallintaansa. Kun alueella on ainoastaan yhden joukkueen lentokoneita, tämä joukkue alkaa voittaa aluetta itselleen. Kun toinen joukkueista on kaapannut haltuunsa koko alueen, sen vastustaja alkaa menettää omia pisteitään hiljalleen. Moninpelin häviää se joukkue, jonka pisteet ensinnä häviävät.
On olemassa kuitenkin eri versioita moninpeleistä. Eräs niistä on "battlefront domination", jossa alueen A haltuunottamisen ohella yritetään tuhota vihollisen lentokenttä. Toinen versio on "airfield domination", jossa alue A on lentokenttä, jonne kumpikin joukkue yrittää laskeutua. Tavallisin versio, jossa yritetään ainoastaan ottaa ilma-aluetta A haltuun, on "air domination".
Carl Lindhagen

Carl Lindhagen.
Carl Albert Lindhagen (17. joulukuuta 1860 Tukholma - 11. maaliskuuta 1946 Tukholma) oli ruotsalainen juristi ja poliitikko, joka toimi valtiopäivien toisen kamarin jäsenenä 1897–1917 ja ensimmäisen kamarin jäsenenä 1919–1940 sekä Tukholman pormestarina 1903–1930.
Elämä

Lindhagen suoritti oikeustieteellisen tutkinnon Uppsalan yliopistossa 1883, jonka jälkeen hän työskenteli lakimiehenä. Hän oli muun muassa toimeenpanemassa Alfred Nobelin testamenttia ja toimi Nobelkomitean sihteerinä. Vuonna 1903 Lindhagen valittiin Tukholman pormestariksi.
Lindhagen aloitti poliittisen uransa liberaalissa Folkpartiet-puolueessa, jonka edustajana hänet valittiin valtiopäivien toiseen kamariin vuonna 1897. Folkpartietin hajottua vuonna 1900 Lindhagen siirtyi liberaalin kokoomuspuolueen riveihin ja edelleen 1909 sosialidemokraatteihin. Hän kuului sosialidemokraattien vasemmistosiipeen ja oli 1917 perustamassa sosialidemokraattista vasemmistopuoluetta. Vuonna 1921 Lindhagen vastusti puolueen nimen muuttamista kommunistiseksi puolueeksi ja palasi lopulta sosialidemokraatteihin 1923.
Lindhagen tunnettiin ihmisoikeusaktivistina, joka ajoi muun muassa naisten tasa-arvoa sekä saamelaisten oikeuksia. Vuosina 1918-1923 hän toimi Suomen sisällissodan punapakolaisten avustamiseksi perustetun Vasemmistoryhmien Suomen komitean puheenjohtajana.
Perhe

Carl Lindhagenin isä oli poliitikko ja juristi Albert Lindhagen. Hänen sisarensa oli poliitikko Anna Lindhagen.
Aiheesta muualla

Kuvia tai muita tiedostoja aiheesta Carl Lindhagen Wikimedia Commonsissa
Christopher Peacocke

Christopher Arthur Bruce Rosen Peacocke (s. 22. toukokuuta 1950) on yhdysvaltalainen analyyttiseen perinteeseen lukeutuva filosofi, joka on erikoistunut mielenfilosofiaan ja tietoteoriaan. Hän on tietoteoriassaan puolustanut omanlaistaan rationalismin muotoa.
Peacocke toimii Columbian yliopiston filosofian professorina. Aiemmin hän on opettanut Lontoon King's Collegessa, Oxfordin yliopistossa ja New Yorkin yliopistossa.
Julkaisuja

Teoksia:
Sense and Content (1983)
Thoughts: An Essay on Content (1986)
A Study of Concepts (1992)
Being Known (1999)
The Realm of Reason (2003)
Artikkeleita:
Understanding logical constants: a realist's account (1987), luento British Academyssä.
Aiheesta muualla

Christopher Peacocken kotisivu (englanniksi)
Bobcatsss

Konferenssin logo.
Bobcatsss on kirjasto- ja informaatioalan opiskelijoiden kansainvälinen konferenssi, joka järjestetään vuosittain opiskelijoiden organisoimana jossakin eurooppalaisessa yliopistossa. Nimitys Bobcatsss on lyhenne, joka koostuu ensimmäisen konferenssin järjestämiseen osallistuneiden yliopistokaupunkien alkukirjaimista: Budapest, Oslo, Barcelona, Kööpenhamina (Copenhagen), Amsterdam, Tampere, Stuttgart, Szombathely ja Sheffield.
Konferenssi on tarkoitettu informaatioalan ammattilaisille, opiskelijoille ja sen opetuksen parissa työskenteleville ihmisille. Opiskelijat järjestävät konferenssin osana omaa opiskeluaan, jolloin he saavat kokemusta yhteistyöstä muiden eurooppalaisten kanssa.
Historiaa

Aloitteen konferenssin järjestämisestä teki Ruud Bruijns Amsterdamse Hogeschool voor de Kunstenista, ja ensimmäinen Bobcatsss järjestettiin Budapestissa vuonna 1993. Ensimmäiset kuusi konferenssia järjestettiin siellä, mutta sen jälkeen konferenssipaikka on vaihdellut vuosittain. Useimmiten konferenssi on järjestetty jossakin Itä-Euroopan alueella.
Vuosien mittaan suomalaiset ovat osallistuneet konferenssiin aktiivisesti. Tampereen yliopiston informaatiotutkimuksen opiskelijat järjestivät 17. Bobcatsssin Portossa, Portugalissa 28.–30. tammikuuta 2009 yhdessä paikallisten opiskelijoiden kanssa. Suomesta järjestelyihin osallistui 12 opiskelijaa ohjaajineen ja Porton yliopistossa vetovastuu oli kahdella maisteriopiskelijalla avustajineen. Järjestelyt aloitettiin loppuvuodesta 2007 ja ne kestivät yli vuoden kevääseen 2009. Vastuualueita olivat muun muassa sponsoreiden hankkiminen, tiedottaminen, abstraktien kerääminen ja arviointi, konferenssiohjelman laatiminen, osallistujien rekisteröityminen sekä erilaiset järjestelyt paikan päällä. Konferenssiin osallistui yli 200 henkeä eri puolilta maailmaa.
Konferenssit

| Vuosi | Paikkakunta | Teema |
| --- | --- | --- |
| 1993 | Budapest, Unkari | The Role of Libraries Today, Tomorrow and Beyond |
| 1994 | Budapest, Unkari | The Future of Librarianship |
| 1995 | Budapest, Unkari | Marketing and Development of New Information Products and Services in Europe |
| 1996 | Budapest, Unkari | Quality of Information Services |
| 1997 | Budapest, Unkari | New Book Economy / International Symposium Marketing and Developing New Information Products and Services in Europe |
| 1998 | Budapest, Unkari | Shaping the Knowledge Society |
| 1999 | Bratislava, Slovakia | Learning Society - Learning Organisation - Lifelong Learning |
| 2000 | Krakova, Puola | Intellectual Property versus The Right to Knowledge? |
| 2001 | Vilna, Liettua | Knowledge, Information and Democracy in the Open Society: the Role of the Library and Information Sector |
| 2002 | Portoroz, Slovenia | Hum@n Beings and Information Specialists. Future Skills, Qualifications, Positioning |
| 2003 | Toruń, Puola | Information Policy and the European Union |
| 2004 | Riika, Latvia | Library and Information in Multicultural Societies |
| 2005 | Budapest, Unkari | Librarianship in the information age |
| 2006 | Tallinna, Viro | Information, Innovation, Responsibility: Information professional in the Network Society |
| 2007 | Praha, Tšekki | Marketing of Information Services |
| 2008 | Zadar, Kroatia | Providing access to information for everyone |
| 2009 | Porto, Portugali | Challenges for the new information professional |
| 2010 | Parma, Italia | Bridging the Digital Divide: Libraries providing access for all? |
| 2011 | Szombathely, Unkari | Finding New Ways |
| 2012 | Amsterdam, Hollanti | Information in E-motion |
| 2013 | Ankara, Turkki | From Collections to Connections: Turning Libraries “Inside-Out”. |
| 2014 | Barcelona, Espanja | Library (R)evolution: Promoting Sustainable Information Practices. |
| 2015 | Brno, Tšekki | Participation – Innovation – Design |
| 2016 | Lyon, Ranska | Information - Libraries - Democracy The Role of Libraries in Democratic Cultures, Intellectual Freedom and Censorship, Libraries, Open Access and Open Data and Protecting Privacy. |
| 2017 | Tampere | Improving Quality of Life through Information Libraries, Information, and Interactive media |
| 2018 | Riika, Latvia | The Power of Reading |
| 2019 | Osijek, Kroatia | Information and Technology Transforming Lives |
| 2020 | Pariisi, Ranska | Information Management, Fake News and Disinformation |
| 2021 | Porto, Portugali | Online event |
| 2022 | Debrecen, Unkari | Data and Information Science |
| 2023 | Oslo, Norja | A New Era - Exploring the Possibilities and Expanding the Boundaries  |
| 2024 | Coimbra, Portugali | Information Profession and Sustainable Development  |
| 2025 | Istanbul, Turkki | Artificial Intelligence In Library And Information Science: Exploring The Intersection  |
Aiheesta muualla

Bobcatsss Association sivusto
Bobcatsss 2011 (Arkistoitu – Internet Archive)
Bobcatsss 2015
Bobcatsss2017
Csongrád-Csanád (lääni)

| Csongrád-Csanádin lääni Csongrád-Csanád megye |
| --- | --- |

 Lippu:  Vaakuna
 Sijainti
Valtio:  Unkari
Alue:  Dél-Alföld
Hallinto:  
 – hallinnollinen keskus:  Szeged
Pinta-ala:  4 262 km²
Väkiluku (2015):  406 205
 – väestötiheys:  95,3 as./km²
 
Csongrád-Csanád megye
Csongrád-Csanád on lääni Etelä-Unkarissa. Se rajautuu Bács-Kiskunin, Jász-Nagykun-Szolnokin ja Békésin lääneihin sekä etelässä Serbiaan (Vojvodina) ja Romaniaan. Läänin pääkaupunki on Szeged. Muita kaupunkeja ovat Csongrád, Szentes, Hódmezővásárhely, Makó, Sándorfalva, Kistelek, Mindszent ja Mórahalom. Läänin pinta-ala on 4 262 km² ja sen väkiluku arviolta 406 205 (vuonna 2015).
Lääni on osa Unkarin Suurta alankoa (Alföld). Läänin alueella virtaa Tisza sekä pienempi joki Maros. Tiszan länsipuolella on paljon soita.
Läänin nimeen lisättiin "Csanád" Unkarin parlamentin päätöksellä historiallisiin aluejakoihin vedoten. Nimenmuutos tuli voimaan 4.6.2020.
Aiheesta muualla

Kuvia tai muita tiedostoja aiheesta Csongrád-Csanádin lääni Wikimedia Commonsissa
Unkarin läänit
Bács-Kiskun
Baranya
Békés
Borsod-Abaúj-Zemplén
Budapest
Csongrád
Fejér
Győr-Moson-Sopron
Hajdú-Bihar
Heves
Jász-Nagykun-Szolnok
Komárom-Esztergom
Nógrád
Pest
Somogy
Szabolcs-Szatmár-Bereg
Tolna
Vas
Veszprém
Zala
Cinco de Mayo

| Cinco de Mayo |
| --- | --- |
 Cinco de Mayon juhlijoita Saint Paulissa.
Valtio:   Meksiko  Yhdysvallat
Tyyppi:  epävirallinen juhlapäivä
Vietetään:  5. toukokuuta
Järjestämistiheys:  vuosittain
Liittyy:  Pueblan taistelu
Cinco de Mayo (suom. 5. toukokuuta) on osissa Meksikoa ja Yhdysvalloissa 5. toukokuuta vietettävä juhlapäivä, joka juontaa juurensa 5. toukokuuta 1862 ranskalaisia vastaan käytyyn Pueblan taisteluun. Alun perin juhlapäivää vietettiin Pueblan osavaltion seudulla, ei niinkään muualla Meksikossa. 1900-luvun jälkipuoliskolla siitä tuli kuitenkin erityisen suosittu Yhdysvaltojen meksikolaistaustaisen väestönosan keskuudessa, ja sen suosion alku on liitetty meksikolaisten olutmerkkien, kuten Modelon Coronan, mainoskampanjoihin.
Tausta

Meksikon liberaalit olivat voittaneet vuosina 1858–1860 käydyn niin sanotun kolmen vuoden sodan, ja kesäkuussa 1861 maan presidentiksi oli noussut Jesús Gonzáles Ortega. Sodan jäljiltä valtion kassa oli kuitenkin tyhjentynyt. Heinäkuussa 1861 maa joutuikin ilmoittamaan valtionvelan maksujen lykkäämisestä. Ilmoitus suututti sotaa rahoittaneet ulkomaat, ja lokakuussa 1861 Englanti, Ranska ja Espanja sopivat joukkojensa lähettämisestä Meksikoon maan hallituksen painostamiseksi. Englantilaiset ja espanjalaiset olivat vetäytyneet huhtikuuhun 1862 mennessä, mutta Napoleon III:n Ranskan joukot olivat vielä jääneet maahan. Ranskalaiset pyrkivät asettamaan maahan monarkian arkkiherttua Maksimilianin alaisuudessa. Ulkovaltojen miehittämästä Veracruzin satamakaupungista käsin ranskalaisjoukot alkoivat edetä sisämaahan päin odottaen kohtaavansa vain pienimuotoista vastarintaa. 5. toukokuuta 1862 kenraali Ignacio Zaragozan johtamat meksikolaiset voittivat kuitenkin ranskalaiset Pueblassa hieman maan pääkaupunki Méxicosta kaakkoon. Taistelun voitto ei päättänyt varsinaista sotaa, vaan ranskalaiset ajettiin maasta vasta viisi vuotta myöhemmin. Taistelusta tuli kuitenkin meksikolaisen vastarinnan symboli.
Juhlinta nykyisin

Cinco de Mayo eli suom. 5. toukokuuta oli sittemmin taistelun mukaan juhlittu merkkipäivä Pueblan osavaltion seudulla. Itse Pueblan kaupunki sai uuden nimen Puebla de Zaragoza meksikolaisia komentaneen kenraalin mukaan. Juhlapäivänä seudulla järjestetään esimerkiksi paraateja ja taistelun lavastuksia. Päivää ei kuitenkaan pitkään aikaan juurikaan juhlittu Pueblan osavaltion ulkopuolella muualla Meksikossa. Päivä tuli kuitenkin sittemmin erityisen tunnetuksi Yhdysvalloihin siirtyneiden meksikolaisten maahanmuuttajien keskuudessa. Vuonna 1989 meksikolaiset Yhdysvaltoihin viedyt olutmerkit, kuten Modelon Corona, alkoivat käyttää päivää markkinoinnissaan. Päivän nykyinen juhlinta Yhdysvalloissa liittyy edelleen kiinteästi meksikolaiseen olueen, jonka kulutus kasvaa 5. toukokuuta huomattavasti. Suosion ohella päivä on saanut osakseen jonkin verran kritiikkiä esimerkiksi stereotyyppien levittämisestä ja suuresta alkoholin kulutuksesta.
Cinco de Mayo sekoitetaan joskus Meksikon itsenäisyyspäivään, jota vietetään 16. syyskuuta.
Aiheesta muualla

Kuvia tai muita tiedostoja aiheesta Cinco de Mayo Wikimedia Commonsissa
Pueblan taistelu maalauksessa 1800-luvulta.
Christopher O’Neill

| Christopher O’Neill |
| --- | --- |

Henkilötiedot
Syntynyt: 27. kesäkuuta 1974 (ikä 50) Lontoo, Yhdistynyt kuningaskunta
Kansalaisuus:  Yhdistynyt kuningaskunta, Yhdysvallat
Ammatti:  sijoitusanalyytikko
Vanhemmat:  Paul Cesario O'Neill Eva O'Neill
Puoliso:  Ruotsin prinsessa Madeleine
Lapset:  Prinsessa Leonore Prinssi Nicolas Prinsessa Adrienne
Christopher Paul O'Neill (s. 27. kesäkuuta 1974 Lontoo, Yhdistynyt kuningaskunta) on brittiläissyntyinen, nykyään Yhdysvalloissa asuva ja työskentelevä liikemies. Hän on Ruotsin kuninkaan Kaarle XVI Kustaan ja kuningatar Silvian nuorimman tyttären prinsessa Madeleinen puoliso. Prinsessa Madeleine ja Christopher O’Neill vihittiin Tukholmassa 8. kesäkuuta 2013.
Varhaiset vuodet

Lontoossa 27. kesäkuuta 1974 syntyneen Christopher O’Neillin vanhemmat ovat yhdysvaltalainen liikemies Paul Cesario O’Neill (k. 2004) ja itävaltalaissyntyinen Eva Maria o.s. Walter (s. 1940). Christopher O’Neillillä on kaksi äidinpuoleista ja kolme isänpuoleista sisarpuolta. Paul Cesario O’Neillin sukujuuret ovat skottilais-englantilais-irlantilais-italialaiset.
Christopher O’Neill kävi lontoolaista yksityistä poikakoulua ja sveitsiläistä sisäoppilaitosta. Hän opiskeli vuodesta 1992 lähtien Bostonin yliopistossa kansainvälisiä suhteita ja palasi valmistuttuaan Britanniaan. Kuuden vuoden kuluttua hän siirtyi työelämästä takaisin opiskelun pariin ja muutti New Yorkiin opiskelemaan  Columbian yliopiston kauppakorkeakouluun. Valmistumisensa jälkeen hän on työskennellyt New Yorkin finanssimaailmassa. O’Neill on sekä Britannian että Yhdysvaltain kaksoiskansalainen. ja uskonnoltaan roomalaiskatolilainen.
Avioliitto

Prinsessa Madeleine ja Christopher O’Neill tutustuivat New Yorkissa kesällä 2010 ja kihlautuivat lokakuussa 2012. Heidät vihittiin Tukholman kuninkaanlinnan kirkossa 8. kesäkuuta 2013 noin 500 juhlavieraan läsnä ollessa. Vihkimisen jälkeen oli yksityinen iltajuhla Drottningholmin linnassa.
Kuningas Kaarle XVI Kustaa myönsi O’Neillille häiden alla Pohjantähti-ritarikunnan komentajamerkin. O’Neillin pyynnöstä hänelle ei myönnetty kuninkaallista arvonimeä, koska sen vastaanottamisen edellytyksenä olisi ollut Ruotsin kansalaisuuden ottaminen ja liike-elämässä toimimisesta luopuminen. Prinsessa Madeleine ja O’Neill aikovat jatkossakin asua New Yorkissa. Pariskunta muutti kuitenkin syksyllä 2015 Lontooseen lapsiensa kanssa, ja ovat näin ollen lähempänä Ruotsia. Prinsessa Madeleinen ja O’Neillin esikoinen Leonore Lilian Maria syntyi 20. helmikuuta 2014 New Yorkissa. Toinen lapsi, prinssi Nicolas Paul Gustaf syntyi 15. kesäkuuta 2015 Ruotsissa, ja kolmas, prinsessa Adrienne, 9. maaliskuuta 2018.
Elokuussa 2018 Ruotsin kuninkaallinen hovi ilmoitti, että  perhe muuttaa Floridaan.